কাবাডি বিশ্বকাপ (চক্র পদ্ধতি)
কাবাডি বিশ্বকাপ হল পাঞ্জাব অঞ্চলে প্রচলিত সার্কেল পদ্ধতির একটি আন্তর্জাতিক কাবাডি প্রতিযোগিতা, যা ভারতের পাঞ্জাব রাজ্য সরকার আয়োজন ও নিয়ন্ত্রণ করে। প্রতিযোগিতায় পুরুষ ও মহিলা উভয় জাতীয় দল অংশগ্রহণ করে থাকে। এ বিশ্বকাপ শুরু হয়েছিল ২০১০ সালে এবং তারপর থেকে ২০১৪ পর্যন্ত প্রতিবছর অনুষ্ঠিত হয়। ২০১৫ বিশ্বকাপ গুরু গ্রান্থ শাহিব দুর্ঘটনার কারণে বাতিল হয়। ২০১৬ সালের প্রতিযোগিতা আয়োজনের এখনোও কোন সিদ্ধান্ত হয়নি। পুরুষদের বিশ্বকাপ ২০১০ সালে শুরু হলেও মহিলাদের বিশ্বকাপ ২০১২ সালে শুরু হয়। ২০১৬ পর্যন্ত পুরুষ ও মহিলা উভয় বিশ্বকাপের সকল আসরে ভারত চ্যাম্পিয়ন হয়েছে। বর্তমান বিন্যাস অনুযায়ী প্রতিযোগিতা রাউন্ড রবিন ও গ্রুপ পর্বে অনুষ্ঠিত হবে। ৬টি করে দল দুটি গ্রুপে ভাগ হয়ে খেলে এবং প্রত্যেক গ্রুপের প্রথম ও দ্বিতীয় স্থান অর্জনকারী দল সেমি-ফাইনালে অংশগ্রহণের যোগ্যতা অর্জন করে।